Lav et referat af nedenstående tekst:

Tekst:
- Tallet er højt, og det kan ikke være acceptabelt for et erhverv, at man arbejder med sådan en risikofrekvens, mener arbejdsmiljøkonsulent Tormod Overby, Dansk Landbrugsrådgivning. Han opfordrer alle i landbruget til at tage sikkerheden omkring arbejdet mere alvorligt. - Mange steder er sikkerheden i top, andre steder er der ikke meget fokus på arbejdsmiljøet og sikkerheden, siger Tormod Overby. Det er især fritidslandmænd, der sløser med sikkerheden. Mange gange har de landmænd en fritidsholdning til erhvervet, og det betyder ifølge Tormod Overby, at de løser tunge og ofte farlige professionelle landbrugsmæssige opgaver med en helt forkert holdning til arbejdets karakter. - Mange er slet ikke klædt ordentlig på til opgaverne, de har travlt med fuldtidsarbejde og familie ved siden, og så bliver der ofte taget for løst på landbrugsdelen. Og det kan være farligt, siger arbejdsmiljøkonsulenten. Det vil Danske Deltidslandmænd sammen med LandboNord og Dansk Landbrugsrådgivning nu forsøge at gøre noget ved. Mandag den 25. maj er der møde om netop "et sikkert liv på landet" og om, hvordan en lang række ulykker kan undgås. - Jeg tror, man kan komme langt ned i antallet af ulykker, hvis alle landmænd  sætter et mål om, at der ikke skal ske ulykker i landbruget, siger Tormod Overby.

Referat:
En ny undersøgelse viser, at der er tre gange så stor risiko for at komme alvorligt til skade i landbruget end i andre erhverv. Hver dag året rundt sker der 11 ulykker 
- nogle af dem dødbringende - i dansk landbrug.